***Age of Empires II: The Conquerors*** (ofte forkortet *AoC*) er utvidelsespakken til sanntidsstrategispillet *Age of Empires II: The Age of Kings*. Det er det fjerde spillet i *Age of Empires*-serien fra Microsoft Game Studios og Ensemble Studios. Utvidelsen introduserte fem nye sivilisasjoner (aztekere, mayaer, spanjoler, hunere og koreanere), fire nye kampanjer, elleve nye enheter, 26 nye teknologier, nye spillmodus, nye kart og forskjellige mindre modifiseringer til spilldelen.

Forandringer i spilldelen
-------------------------

Utvidelsen introduserte også flere nye forandringer i spilldelen, blant annet de nye spillmodus som «Defend the wonder», «King of the Hill» og «Wonder Race». Flere nye kart der noen er basert på geografi fra den ekte verden, snølandskap og tropisk terreng ble inkludert. I selve spilldelen fikk man nå mulighet til å sette inn infanteri i rambukker. Noe som ga beskyttelse for infanteriet og økt hastighet og angrepsevne til rambukken. Skip fikk nå muligheten til å danne formasjoner for mer effektiv strid.

Mikroforvaltning er gjort lettere ved hjelp av en forbedret kunstig intelligens hos landsbyboere og beleiringsvåpen. Landsbyboere vil nå automatisk samle ressurser hvis de bygger bygninger for ressurssamling, og siege onagers vil ikke skyte hvis dette kan skade egne enheter. Automatisk fornying av gårder etter de er oppbrukt fjernet samtidig mye av tiden man trengte å bruke på å styre dette. Man fikk også muligheten for å chatte med spillere (enten allierte eller alle) for bedre kommunikasjon mellom spillere.

Kampanjer
---------

Fire nye enspillerkampanjer ble lagt til denne utgivelsen. Disse er basert på Atilla sin maktkamp, Montezuma sitt forsvar mot Hernán Cortés og eventyrene til El Cid. Den fjerde kampanjen «Battles for the Conquerors» er en samling med enkeltscenarier basert på viktige historiske slag. Blant annet kan du spille «slaget ved Agincourt», «slaget ved Hastings», slaget ved Noryang og sagaen om « Eirik Raude».

Nettspill
---------

I juni 2006 ble CD-ROM seksjonen av «The MSN Gaming Zone» avsluttet for *Age of Empires*-spillere. Det finnes flere andre servere for *Age of Empires II: The Conquerors* på nettet. Microsoft har offisielt omdirigert nettspilldelen til GameSpy Arcade.

Referanser
----------

1. ↑  «Age of Empires II: The Conquerors Review». *GameSpot* **(engelsk)**. Besøkt 4. februar 2017.
2. ↑  Network, All Media. «AllGame - Game Over». *www.allgame.com*. Arkivert fra originalen 15. november 2014. Besøkt 4. februar 2017.
3. ↑  «Age of Empires 2: The Conquerors Review». 18. mai 2013. Arkivert fra originalen 18. mai 2013. Besøkt 4. februar 2017.
4. 1 2  Ilumiknight (24. januar 2011). «How to Play Age of Empires 2 Tutorial on The Basics - Narrated». Besøkt 4. februar 2017.
5. 1 2  Staff, I. G. N. (28. august 2000). «Age of Empires II: The Conquerors». *IGN* **(engelsk)**. Besøkt 4. februar 2017.
6. ↑  Staff, I. G. N. (25. august 2000). «Age of Empires II: The Conquerors, the Battles of the Conquerors». *IGN* **(engelsk)**. Besøkt 4. februar 2017.
7. ↑  Ilumiknight (27. februar 2011). «How to Play Age of Empires 2 Online and use Voobly (Detailed, Narrated)». Besøkt 4. februar 2017.

Eksterne lenker
---------------

* (en) *Age of Empires II: The Conquerors Expansion* hos MobyGames Rediger på Wikidata

* (en) *Age of Empires II: The Conquerors Expansion* på Internet Movie Database Rediger på Wikidata

* (en) *Age of Empires II: The Conquerors Expansion* hos Giant Bomb Rediger på Wikidata
* Age of Kings Heavengames
* AoCZone - Internasjonal «Age of Empires II» miljø Arkivert 7. februar 2013 hos Wayback Machine.

Portal: Videospill